**SUTARTIES SPECIALIOJI DALIS**

Nr. 40100/471212

**AB „Energijos skirstymo operatorius“**, pagal Lietuvos Respublikos įstatymus teisėtai įregistruota ir veikianti akcinė bendrovė, juridinio asmens kodas 304151376, PVM mokėtojo kodas LT100009860612, registruotos buveinės adresas Aguonų g. 24, Vilnius, Lietuvos Respublika, duomenys apie kurią kaupiami ir saugomi VĮ Registrų centras, atstovaujama Tinklų eksploatavimo tarnybos direktoriaus Sauliaus Vaičekausko, veikiančio pagal 2017 metų gegužės 22 d. generalinio direktoriaus įsakymą Nr. 355 (toliau – Klientas), ir

**UAB „Gitana“**, pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas 140581297, PVM mokėtojo kodas LT405812917, registruotos buveinės adresas Bičiulių g. 32, Budrikų k., Klaipėdos raj., LT-96320, Lietuvos Respublika, duomenys apie kurią kaupiami ir saugomi VĮ Registrų centras, atstovaujama direktoriaus Virginijaus Kreišmono, veikiančio pagal įstatus (toliau – Paslaugų teikėjas),

Klientas ir Paslaugų teikėjas kiekvienas atskirai toliau vadinamas Šalimi, bendrai vadinamos Šalimis,sudarė šią paslaugų sutartį (toliau – Sutartis).

1. **SUTARTIES OBJEKTAS (Sutarties BD 4 dalis)**
   1. Paslaugų teikėjas įsipareigoja Sutartyje nurodytomis sąlygomis ir terminais suteikti Klientui mažosios mechanizacijos įrenginių remonto paslaugas Šiaulių regione (toliau – Paslaugos) bei pristatyti mažosios mechanizacijos įrenginių atsargines dalis (toliau – Prekės)*,* o Klientas įsipareigoja sumokėti už suteiktas Paslaugas Sutartyje nurodytomis sąlygomis ir terminais*.*
2. **PASLAUGŲ IR PREKIŲ APIMTIS IR KAINA (Sutarties BD 5 dalis)**
   1. Pagal šią Sutartį Klientui teikiamos Paslaugos ir tiekiamos Prekės, aprašytos Techninėje specifikacijoje.
   2. Bendrą Paslaugų ir Prekių kainą sudaro 24.200,00 eurų (dvidešimt keturi tūkstančiai du šimtai eurų 00 euro ct), įskaitant PVM. Bendrą Paslaugų kainą sudaro:
      1. Paslaugų ir Prekių kaina – 20.000,00 eurų (dvidešimt tūkstančių eurų 00 euro ct), neįskaitant PVM;
      2. Pridėtinės vertės mokestis (PVM) – 21 % – 4.200,00 eurų (keturi tūkstančiai du šimtai eurų 00 euro ct).
   3. Vadovaujantis Viešųjų pirkimų tarnybos direktoriaus patvirtinta Viešojo pirkimo – pardavimo sutarčių kainos ir kainodaros taisyklių nustatymo metodika, taikomas kainos apskaičiavimo būdas – fiksuotas įkainis.
   4. Klientas moka Paslaugų teikėjui už faktiškai suteiktas Paslaugas ir/ar pristatytas Prekes pagal Sutarties SD Priede Nr.2 ir Priede Nr.3 nurodytus įkainius. Paslaugų ir Prekių įkainiai Sutarties galiojimo laikotarpiu nekeičiami.
3. **PASLAUGŲ IR PREKIŲ KOKYBĖ (Sutarties BD 6 dalis)**
   1. Suteikiamų Paslaugų ir/ar Prekių kokybė turi atitikti Techninę specifikaciją ir kitus dokumentus, kurie numato kokybės reikalavimus Paslaugoms ir Prekėms.
   2. Klientas turi teisę kreiptis į Paslaugų teikėją dėl Paslaugų ir (ar) Paslaugų rezultato trūkumų pašalinimo ne vėliau kaip per 15 darbo dienų nuo Paslaugų perdavimo - priėmimo akto pasirašymo dienos.
   3. Kliento nustatytiems Paslaugų rezultato trūkumams šalinti nustatomas 3 darbo dienų terminas.
   4. Paslaugų ir (ar) Paslaugų rezultato bei Prekių trūkumais laikomi neatitikimai Techninės specifikacijos reikalavimams ir teisės aktams, reglamentuojantiems Paslaugų ir Prekių kokybę.
   5. Už nustatytų Paslaugų ir/ar Prekių rezultato trūkumų nepašalinimą per Sutarties SD 3.3 ir SD 3.7 nustatytą terminą Klientui pareikalavus Paslaugų teikėjas moka Klientui 50 eurų dydžio baudą už kiekvieną atvejį.
   6. Prekėms nustatomas Prekių gamintojo taikomas garantijos terminas, skaičiuojamas nuo Prekių perdavimo-priėmimo akto pasirašymo dienos.
   7. Prekių perdavimo - priėmimo ar Garantinio laikotarpio metu pastebėtiems trūkumams šalinti nustatomas 3 darbodienų terminas.
   8. Už nustatytų Prekių trūkumų nepašalinimą per Preliminariosios sutarties SD 3.7 punkte nustatytą terminą Tiekėjas, Pirkėjui pareikalavus, moka Pirkėjui 0,05 procentų nuo trūkumų turinčių Prekių kainos dydžio delspinigius už kiekvieną uždelstą dieną (tačiau bet kokiu atveju ne mažiau kaip 50 eurų už visą vėlavimo laikotarpį, vykdant Sutartį).
4. **PASLAUGŲ TEIKĖJO TEISĖ PASITELKTI TREČIUOSIUS ASMENIS (SUBRANGA), JUNGTINĖ VEIKLA (Sutarties BD 8 dalis)**
   1. Paslaugų teikėjas Sutarčiai vykdyti neturi teisės pasitelkti Subteikėjų.
5. **PASLAUGŲ SUTEIKIMO TERMINAI, PASLAUGŲ REZULTATO PERDAVIMO - PRIĖMIMO TVARKA (Sutarties BD 9 dalis)**
   1. Paslaugų teikėjas įsipareigoja suteikti Paslaugas ir/ar pristatyti Prekes Techninės specifikacijos 4.2 punkte nustatytais terminais.
   2. Paslaugų teikimo vieta nurodyta Techninės specifikacijos 3.1 punkte.
   3. Prekių pristatymo vieta nurodyta Techninės specifikacijos 3.2 punkte.
   4. Už vėlavimą suteikti Paslaugas per Sutarties SD 5.1 nustatytą terminą Paslaugų teikėjas, Klientui pareikalavus, moka 0,05% nuo vėluojamų suteikti Paslaugų kainos dydžio delspinigius už kiekvieną uždelstą dieną (tačiau bet kokiu atveju ne mažiau kaip 50 eurų už visą vėlavimo laikotarpį).
6. **MOKĖJIMAI, PINIGINĖS PRIEVOLĖS IR SULAIKYMAI (Sutarties BD 11 dalis)** 
   1. Klientas sumoka Paslaugų teikėjui už faktiškai suteiktas kokybiškas Paslaugas ir/ar pristatytas Prekes per 30(trisdešimt) kalendorinių dienų nuo Paslaugų rezultato perdavimo - priėmimo akto pasirašymo ir PVM sąskaitos faktūros ar kito tipo priklausančios išrašyti sąskaitos gavimo dienos.
7. **SUTARTIES ĮSIGALIOJIMAS IR GALIOJIMAS (Sutarties BD 2.1 punktas)**
   1. Ši Sutartis įsigalioja nuo Sutarties pasirašymo ir galioja 12 (dvylika) mėnesių. Jeigu praėjus 9 (devyniems) mėnesiams nuo Sutarties galiojimo pradžios nei viena iš Šalių raštu nepateikia pageidavimo nepratęsti Sutarties galiojimo laikotarpio, Sutarties galiojimo laikotarpis tokiomis pat sąlygomis pratęsiamas dar 12 (dvylikai) mėnesių, neviršijant bendros Sutarties kainos. Pratęsimo sąlyga taikoma ne daugiau nei 2 (du) kartus.
8. **SPECIALIOSIOS SĄLYGOS**
   1. Atsižvelgiant į tai, jog „Lietuvos energija“, UAB įmonių grupei priklauso strateginę reikšmę nacionaliniams saugumui turinčios įmonės bei valdomi tokie įrenginiai, o energetikos sektorius priskiriamas prie svarbią strateginę reikšmę nacionaliniam saugumui turinčių ūkio sektorių, Klientas pasilieka teisę bet kuriuo metu patikrinti Paslaugų teikėjo ir (arba) jo pasitelktų subrangovų atitiktį Lietuvos Respublikos strateginę reikšmę nacionaliniam saugumui turinčių įmonių ir įrenginių bei kitų nacionaliniam saugumui užtikrinti svarbių įmonių įstatymo nuostatoms ir principams. Tuo atveju, jei Sutarties galiojimo metu paaiškėja, jog Paslaugų teikėjas neatitinka šių nuostatų ir / ar principų ir nustatytų neatitikimų neištaiso per Kliento nurodytą terminą, Klientas įgyja teisę vienašališkai nutraukti Sutartį apie tai raštu įspėjęs Paslaugų teikėją ne vėliau kaip prieš 5 darbo dienas. Tuo atveju, jei Paslaugų teikėjo pasitelktas subtiekėjas / subteikėjas / subrangovas neatitinka šių nuostatų, Klientas turi teisę reikalauti pakeisti jį kitu, o Paslaugų teikėjui to nepadarius per Kliento nustatytą terminą – vienašališkai nutraukti Sutartį apie tai raštu įspėjus Paslaugų teikėją ne vėliau kaip prieš 5 darbo dienas.
   2. Paslaugų teikėjas, tinkamai įvykdęs savo sutartinius įsipareigojimus ir nesuėjus numatytam atsiskaitymo su juo terminui, turi teisę kreiptis į Klientą dėl paskolos, kurios suma neviršytų jam mokėtino atlyginimo atskaičius už paskolą mokėtinų palūkanų, jei priskaityta – delspinigių ir baudų, suteikimo.
   3. Klientas, suteikęs Paslaugų teikėjui Sutarties SD 8.2 punkte nurodytą paskolą, turi teisę atlikti vienašališką grąžintinos paskolos sumos įskaitymą į pagal Sutarties SD nustatytą Paslaugų teikėjui mokėtiną atlyginimą, t. y. sumažinti Paslaugų teikėjui mokėtiną atlyginimą Paslaugų teikėjo grąžintinos paskolos sumos dydžiu.
   4. Sutarties SD 8.2. punkte nurodytos paskolos suteikimas reiškia ne Kliento pareigą, o teisę, kurios įgyvendinimas priklauso išimtinai nuo jo diskrecijos bei Paslaugų teikėjo patikimumo ir finansinės padėties, Kliento galimybių suteikti atitinkamą paskolą. Kliento atsisakymas suteikti paskolą negali būti ginčo dalykas ir negali būti skundžiamas.
9. **PRIEDAI**
   1. Kiekvienas šios Sutarties priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių.
   2. Prie Sutarties SD pridedami šie priedai laikomi konfidencialia informacija:
      1. Priedas Nr.1 – Kontaktiniai adresai pranešimams siųsti ir asmenys, atsakingi už sutarties vykdymą 1 lapas;
      2. Priedas Nr.2 – Prekių įkainiai;
      3. Priedas Nr.3 – Paslaugų įkainiai.
10. **ŠALIŲ REKVIZITAI**

|  |  |
| --- | --- |
| **Paslaugų teikėjas**  **UAB „Gitana“**  Bičiulių g. 32, Budrikų k., Klaipėdos raj., LT-96320  Įmonės kodas: 140581297  PVM kodas: LT405812917  A.s. Nr. LT14 7300 0100 7102 1361  Bankas „Swedbank“ AB  Banko kodas 73000  Tel. Nr.: 8 682 39246  Faksas: 8 41 595255 | **Klientas**  **AB „Energijos skirstymo operatorius“**  Aguonų g. 24, LT-03212, Vilnius  Įmonės kodas: 304151376  PVM kodas:   LT100009860612  A.s. Nr.  LT82 7044 0600 0298 2730  AB SEB bankas  Banko kodas 70440  Tel. Nr.:  (8 5) 277 7524  Faksas: (8 5) 277 7514 |

|  |  |
| --- | --- |
| Direktorius  Virginijus Kreišmonas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė) | Tinklų eksploatavimo tarnybos direktorius  Saulius Vaičekauskas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė) |

Priedas Nr. 1

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **PRANEŠIMAI (Sutarties BD 18.6 punktas)**
   1. Kliento kontaktiniai adresai pranešimams siųsti: adresas – Aguonų g. 24, LT-03212, Vilnius, elektroninis paštas – [info@eso.lt](mailto:info@eso.lt), faksas -(8 5) 277 7514.
   2. Paslaugų teikėjo kontaktiniai adresai pranešimams siųsti: adresas – Metalistų g. 6c, Šiauliai, LT-78107, elektroninis paštas – andrius.vitkauskas@gitana.lt, faksas – 8-41-595255.
2. **KONTAKTINIAI ASMENYS (Sutarties BD 18.7 punktas)**
   1. Kliento atstovų, kurie bus atsakingi už šios Sutarties vykdymą, kontaktai: Elektros tinklo eksploatavimo skyriaus vadovas Arūnas Navarauskas, 8- 659-78026, el. paštas: arunas.navarauskas@eso.lt.
   2. Paslaugų teikėjo atstovų, kurie bus atsakingi už šios Sutarties vykdymą, kontaktai: Šiaulių skyriaus vadovas Andrius Vitkauskas, 8-682-39246, el. paštas: [andrius.vitkauskas@gitana.lt](mailto:andrius.vitkauskas@gitana.lt) .

|  |  |
| --- | --- |
| **Paslaugų teikėjas**  **UAB „Gitana“**  Bičiulių g. 32, Budrikų k., Klaipėdos raj., LT-96320  Įmonės kodas: 140581297  PVM kodas: LT405812917  A.s. Nr. LT14 7300 0100 7102 1361  Bankas „Swedbank“ AB  Banko kodas 73000  Tel. Nr.: 8 682 39246  Faksas: 8 41 595255 | **Klientas**  **AB „Energijos skirstymo operatorius“**  Aguonų g. 24, LT-03212, Vilnius  Įmonės kodas: 304151376  PVM kodas:   LT100009860612  A.s. Nr.  LT82 7044 0600 0298 2730  AB SEB bankas  Banko kodas 70440  Tel. Nr.:  (8 5) 277 7524  Faksas: (8 5) 277 7514 |

|  |  |
| --- | --- |
| Direktorius  Virginijus Kreišmonas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė) | Tinklų eksploatavimo tarnybos direktorius  Saulius Vaičekauskas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė) |